ການລະບາດ ຂອງ ເຊື້ອພະຍາດ MERS ເປັນການເຕືອນ ນາໆຊາດ "ໃຫ້ຕື່ນຂຶ້ນ" 
ກະຊວງ​ສາທາລະນະ​ສຸກ​ເກົາຫຼີ​ໃຕ້ ລາຍ​ງານ​ການ​ເສຍ​ຊີວິດ ຍ້ອນ​ພະຍາດ MERS ​ຄົນ​ທີ 20 ​ໃນ​ປະ​ເທດ ​ແລະ ກ່າວ​ວ່າ ຕົນ​ໄດ້​ພົບ​ເຫັນ ການຕິດ​ເຊື້ອ MERS ​ໃໝ່​ອີກ 8 ຄົນ.
ອົງການອະນາໄມໂລກ ຫຼື WHO ກ່າວໃນວັນພຸດມື້ນີ້ ວ່າ ການ ລະບາດ ຂອງໂຣກລະບົບຫາຍໃຈອັກເສບຮ້າຍແຮງ ຈາກພາກ ຕາເວັນອອກກາງ ຫຼື MERS ຢູ່ໃນເກົາຫຼີໃຕ້ນັ້ນ ສະແດງໃຫ້ເຫັນ ເຖິງຄວາມຈຳເປັນອັນຮີບດ່ວນ ທີ່ນາໆຊາດຈະຕ້ອງ ມີຄວາມພ້ອມ ຕື່ມຂຶ້ນ ເພື່ອຕໍ່ສູ້ກັບພະຍາດຕິດແປດດັ່ງກ່າວ ໃນຖະແຫລງການສະບັບນຶ່ງ WHO ກ່າວວ່າ ແຕ່ ອົງການດັ່ງກ່າວທີ່ມີຫ້ອງການຕັ້ງຢູ່ ນະຄອນ Geneva ກ່າວວ່າ ຕົນບໍ່ຄິດວ່າ ການ ລະບາດຂອງພະຍາດ MERS ເປັນເລື້ອງ ສຸກເສີນ ດ້ານສາທາລະນະສຸກ ທີ່ນາໆຊາດ ຄວນກັງວົນ ຍ້ອນການປະຕິບັດງານຄວບຄຸມພະຍາດດັ່ງກ່າວ ຢ່າງວ່ອງໄວຂອງເກົາຫຼີໃຕ້ ກະຊວງສາທາລະນະສຸກເກົາຫຼີໃຕ້ ລາຍງານໃນວັນພຸດມື້ນີ້ ກ່ຽວກັບ ການເສຍຊີວິດ ຂອງ ຜູ້ປ່ວຍຍ້ອນພະຍາດ MERS ຄົນທີ 20 ໃນປະເທດ ແລະ ກ່າວວ່າ ຕົນໄດ້ພົບເຫັນ ການ ຕິດເຊື້ອ MERS ໃໝ່ອີກ 8 ຄົນ ຊຶ່ງເຮັດໃຫ້ຈຳນວນຜູ້ຕິດເຊື້ອທັງໝົດ ເພີ້ມເປັນ 162 ກໍລະນີ ລັດຖະບານເກົາຫຼີໃຕ້ ຢືນຢັດວ່າ ເຊື້ອໄວຣັສນີ້ຕົ້ນຕໍແລ້ວແມ່ນສາມາດຄວບຄຸມໄວ້ໄດ້ ຢູ່ ພາຍໃນສະຖານທີ່ການແພດຕ່າງໆ ແລະໄດ້ສະແດງຄວາມຫວັງວ່າ ຈະສາມາດຄວບຄຸມ ການລະບາດ ຂອງພະຍາດດັ່ງກ່າວ ໄດ້ ພາຍໃນທ້າຍເດືອນນີ້